Papirvepser

Polistini
 Mischocyttarini
 Ropalidiini
 Epiponini

Papirvepser (Polistinae) er en gruppe av vepser som tilhører familien stikkvepser (Vespidae). Gruppen omfatter er artsrik med rundt 1100 kjente arter, men bare ni er funnet i Europa og bare én i Norge. Papirvepser er artsrike i tropiske områder.

 Utseende 
Middelsstore til store (), lite hårete vepser, vanligvis svarte med gule eller røde flekker og tverrstriper. Hodet er stort og bredt, antennene er sylindriske og middels lange, lenger hos hannene enn hos hunnene. Fasettøynene er nyreformede og forholdsvis små, overkjevene (mandiblene) er store og skarpkantede. Ansiktet og pannen har gjerne gule tegninger. Forkroppen (thorax) er svart eller rødlig med smale, gule streker, bakkroppen er konisk, med markert "vepsetalje" (petiolus), tverrstripet i gult og svart. De kan kjennes fra Vespinae på at petiolus er nokså lang, mens den er meget kort hos Vespinae. Utseendet til Polistinae blir kopiert av mange ulike insekter.

 Levevis 
Papirvepser er sosiale vepser, men koloniene er ikke så store som hos Vespinae, typisk er det ikke mer enn noen titalls hunner i en koloni. Hos denne gruppen er det ofte ikke noe klart skille mellom dronning og arbeidere, alle hunnene kan legge egg, men det er vanlig at noen dominante individer legger flere egg og dessuten spiser egg lagt av andre. Bolene er ikke lukkede som hos Vespidae men åpne, typisk med en lang stilk som ender i en rosettlignende plate av sekskantede yngelceller. Vepsene sitter på denne platen.

 Giftig stikk 
Alle hunner i Polistinae er utstyrt med en giftbrodd, som er et omdannet eggleggingsrør koblet til giftkjertler. Stikkene fra noen store. tropiske arter kan være livsfarlige, de angriper samlet om man forstyrrer bolet.

 Utbredelse 
Denne underfamilien er de dominante, sosiale vepsene unntatt i de nordlige områdene der Vespinae er mer fremtredende.

 Systematisk inndeling / europeiske arter 
Stikkvepsenes systematikk er uavklart. Blant annet kan slekten Polistes (Rosettvepser (Polistinae)) være inkludert i Vespinae. Denne oversikten har fokus på europeiske arter, men har med noen flere.

 Ordenen vepser, (Hymenoptera)
 Gruppen stilkvepser, Apocrita
 Gruppen broddvepser, Aculeata
 Overfamilien Vespoidea
 Familien stikkvepser (Vespidae) (37 norske arter)
 Underfamilien papirvepser Polistinae – 1100 arter, 9 i Europa, én i Norge
 Polistini
 slekten Polistes Latreille, 1802 -omtrent 300 arter, ni i Europa
 Polistes associus Kohl, 1898
 Polistes atrimandibularis Zimmermann, 1930
 mørk papirveps, Polistes biglumis (Linnaeus, 1758) – eneste art i Norge, Sør-Østlandet
 Polistes bischoffi Weyrauch, 1937
 Polistes dominulus (Christ, 1791)
 Polistes gallicus (Linnaeus, 1767)
 Polistes nimphus (Christ, 1791)
 Polistes semenowi Morawitz, 1889
 Polistes sulcifer Zimmermann, 1930
 Mischocyttarini
 slekten Mischocyttarus Saussure, 1853 – mer enn 200 arter i Sør- og Mellom-Amerika
 Ropalidiini – tropiske områder i den gamle verden
 slekten Belonogaster
 slekten Icaria
 slekten Parapolybia
 slekten Polybioides
 slekten Ropalidia
 Epiponini ( = Polybiini) - svært artsrik gruppe, Amerika
 slekten Apoica
 slekten Agelaia
 slekten Angiopolybia
 slekten Asteloeca
 slekten Brachygastra
 slekten Chartergellus
 slekten Charterginus
 slekten Chartergus
 slekten Clypearia
 slekten Epipona
 slekten Leipomeles
 slekten Metapolybia
 slekten Nectarinella
 slekten Parachartergus
 slekten Polybia
 slekten Protonectarina
 slekten Protopolybia
 slekten Pseudopolybia
 slekten Synoeca

 Litteratur 
 Douwes, P.; Abenius, J.; Cederberg, B. & Wahlstedt, U. 2012. Steklar: Myror och getingar. Hymenoptera: Formicidae–Vespidae Nationalnyckeln till Sveriges flora och fauna 133 sider. ISBN 978-91-88506-78-8

 Eksterne lenker 

 Fauna Europaea, utbredelsesdatabase for europeiske dyr:  

Kategori:Stikkvepser
Kategori:Årevinger formelt beskrevet i 1836